**Република Србија**

**Г Р А Д Б Е О Г Р А Д**

**ГРАДСКА ОПШТИНА НОВИ БЕОГРАД**

**УПРАВА ГРАДСКЕ ОПШТИНЕ**

**Одељење за грађевинске и**

**комуналне послове и инвестиционо**

**пројектовање**

**Oдсек за грађевинске послове**

**Булевар Михаила Пупина 167**

**Нови Београд**

**Број: VIII-351-357/15**

**Дана: 28.05. 2015.године**

**НЉ/РБ**

Одељење за грађевинске и комуналне послове и инвестиционо пројектовање Управе Градске општине Нови Београд, решавајући по захтеву Коковић Катарине из Новог Београда, Јурија Гагарина бр. 14/И, за издавање решења за извођење радова на спајању два пословна простора-локала и то: пословног простора бр. 6П, П=32,00м2 и пословног простора бб, новопројектоване површине П=48,70м2, који је настао спајањем локала бр. 7/П и 8/П , у приземљу стамбене зграде у Улици Ђорђа Станојевића бр. 9 на Новом Београду, изграђеног на кат.парц. 2896/4 КО Нови Београд, на основу члана 8ђ. и члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) и чл.28 став 1., а у вези чл. 15, чл.16. и чл. 17 Правилника о поступку спровођења обједињене процедуре ( ''Службени Гласник РС'', бр.22/2015) и чл.210. Закона о општем управном поступку (''Службени лист СРЈ'', бр. 33/97, 31/01 и ''Службени гласник РС'' бр.30/10), доноси

# З А К Љ У Ч А К

 **ОДБАЦУЈЕ СЕ** захтев Коковић Катарине из Београда, Јурија Гагарина бр. 14/И, за издавање решења за извођење радова на спајању два пословна простора-локала и то: пословног простора бр. 6П, П=32,00м2 и пословног простора бб, новопројектоване површине П=48,70м2, који је настао спајањем локала бр. 7/П и 8/П , у приземљу стамбене зграде у Улици Ђорђа Станојевића бр. 9 на Новом Београду, изграђеног на кат.парц. 2896/4 КО Нови Београд, заведен под бројем VIII-351-357/15 дана 25.05.2015.године, **јер нису испуњени формални услови** **за поступање по захтеву.**

# О б р а з л о ж е њ е

 Коковић Катарина из Београда, Јурија Гагарина бр. 14/И, из Београда, поднела је овом органу захтев број VIII-351-357/15 дана 25.05.2015.године, за издавање решења за радове описане у диспозитиву закључка.

Уз наведени захтев приложена је следећа документација:

 **-** Извод из листа непокретности број: 6310 Нови Београд издат од стране Службе за катастар непокретности Нови Београд бр.952-1/15-02776 од 15.04.2015. године, у фотокопији.

 -Решење Одељења за грађевинске и комуналне послове ГО Нови Београд број: III-356-386/12 од 29.05.2014.године, којим се одобрава Коковић Катарини извођење радова на спајању локала бр.7. површине П=24,59м2 и локала бр. 8. површине П=24,11м2 у један локал укупне површине П=48,70м2 у приземљу у стамбено-пословној згради у блоку 67 у Улици Ђорђа Станојевића бр. 9 у Новом Београду.

 -Информација о локацији Секретаријата за урбанизам и грађевинске послове IX-13 бр.350.4-375/2012 од 10.02.2015.године.

 Одредбом члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) предвиђено је следеће:

'' Решење о одобрењу извођења радова се издаје инвеститору који има одговарајуће право у складу са чланом 135. овог закона, који достави идејни пројекат у складу са подзаконским актом којим се уређује садржина техничке документације према класи објекта, односно технички опис и попис радова за извођење радова на инвестиционом одржавању, односно уклањању препрека за кретање особа са инвалидитетом, а уредио је односе са јединицом локалне самоуправе у погледу доприноса за уређивање грађевинског земљишта и платио одговарајућу административну таксу''.

 Одредбом члана 28. Правилника о поступку спровођења обједињене процедуре предвиђено је:

''По пријему захтева за издавање решења из чл.145. Закона, надлежни орган проверава испуњеност формалних услова за поступање по захтеву из чл.27. овог правилника, уз сходну примену члана 16. овог правилника.

Одредбом члана 8ђ прописано је да током спровођења обједињене процедуре, надлежни орган искључиво врши проверу испуњености формалних услова за изградњу и не упушта се у оцену техничке документације, нити испитује веродостојност документа које прибавља у тој процедури, већ локацијске услове, грађевинску и употребну дозволу издаје, а пријаву радова потврђује, у складу са актима и другим документима из чл.8б. Надлежни орган у складу са ставом 1. Овог члана проверава искључиво испуњеност следећих формалних услова:

1) надлежност за поступање по захтеву, односно пријави;

2) да ли је подносилац захтева односно пријаве лице које, у складу са овим законом може бити подносилац захтева односно пријаве;

3) да ли захтев, односно пријава садржи све прописане податке;

4) да ли је уз захтев, односно пријаву приложена сва документација прописана овим законом и подзаконским актима донетим на основу овог закона;

5) да ли је уз захтев приложен доказ о уплати прописане накнаде, односно таксе;

 6) да ли су подаци наведени у изводу из пројекта, који је саставни део захтева за издавање грађевинске дозволе, у складу са издатим локацијским условима.

По захтеву за издавање, односно измену грађевинске и употребне дозволе, односно решења из чл.145. овог закона надлежни орган у роковима из чл.8д став 1. Овог закона доноси решење, осим ако нису испуњени формални услови за даље поступање по захтеву, када тај захтев одбацује закључком.

Ако подносилац захтева отклони утврђене недостатке и поднесе усаглашени захтев у року од десет дана од дана пријема закључка из става 3. Овог члана, а најкасније 30 дана од дана објављивања закључка на интернет страни надлежног органа, не доставља документацију поднету уз захтев који је одбачен од стране надлежног органа , нити поново плаћа административну таксу.

Одељење за грађевинске и комуналне послове и инвестиционо пројектовање Управе Градске општине Нови Београд испитало је испуњеност формалних услова за поступање по захтеву бр. VIII-351-357/15 који је поднела Коковић Катарина, из Београда, Јурија Гагарина бр.14И и утврдило да је надлежно за поступање по захтеву, али да захтев не садржи све прописане податке, да подносилац није доказао да је лице које је у складу са Законом о планирању и изградњи може бити подносилац захтева. Како уз захтев није приложена комплетна документација прописана Законом о планирању и изградњи и подзаконским актима донетим на основу овог закона, те нису испуњени формални услови за поступање по захтеву.

Службено лице-техничке струке овог органа прегледало је списе предмета и донело налаз-1 дана 27.05.2015.године са следећим примедбама:

1. Није достављена одговарајућа ГЛАВНА СВЕСКА техничке докуменетације Делови главне свеске непотпуно и неодговарајуће попуњени. У оквиру одлуке о одређивању главног пројектанта, погрешно уписано одговорно лице/заступник,. У оквиру податак о пројектантима , само једно лице је именовано као Главни пројектант док за сва остала лица мора да стоји Одговорни пројектант у складу са формом доступног типског обрасца.Мишљење МУП-а као и све остале евентуалне сагласноти, потребно је уложити на крају главне свеске у складу са садржајем исте (оригинале или оверене кокопије у први примерак
2. Сви делови техничке документације (главна свеска, идејни пројекти за сваку фазу) морају бити посебно запаковани и повазани јемстевником са одговарајућом општом документацијом у складу са чл.28. Правилника о поступку спровођења обједињене процедуре (Сл.Гласник РС бр.22/2015) .
3. Недостаје одговарајућа архивска документација (у одговарајућој размери са видним димензијама, котама, описом и наменом постојећих просторија, видним фасадама....) као доказ постојећег стања или уколико иста не постоји, постојеће стање исцртано од стране одговорног пројектанта са изјавом да исто одговара одобреној техничкој документацији у смислу чл.26 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015)
4. Локал бр.6, као и Локал бб. који је у приложеној техничкој документацији обележен као „локал бр.7“, а који је настао спајањем некадашња два локала бр. 7/П и 8/П у приземљу исте зграде у складу са дозволом- Решењем VIII-351-386/12 од 07.06.2012.године издато од стране овог органа, нису одговарајуће уписани у Лист непокретности бр.6310 КО Нови Београд односно: Локал бр.6 уписан је у корист предходног власника, а други локал бб. који је настао спајањем два локала бр. 7/П и 8/П, није уопште уписан, тако да није могуће утврдити број новоформираног локала који је настао спајањем локала бр. 7/П и 8/П, нити је могуће утврдити да ли је подносилац захтева односно пријаве, лице које у складу са Законом о планирању и изградњи може бити подносилац захтева.

На основу предходно датог утврђено је да инвеститор са техничке стране није испунио формалне услове у смислу чл.8Ђ Закона о планирању и изградњи (''Службени Гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 И 145/14), као и чл.16. Правилника о поступку спровођења обједињене процедуре.''

Увидом у приложени Извод из листа непокретности број: 6310 КО Нови Београд издат од стране Службе за катастар непокретности Нови Београд бр.952-1/15-027764 од 15.04.2015. године утврђено је да је локал бр. 6. уписан у корист предходног власника , а други локал бб , који је настао спајањем локала 7Пи 8П није уопште уписан, те је немогуће утврдити број новоформираног локала, нити је могуће утврдити да ли је подносилац захтева, лице које у складу са Законом о планирању и изградњи може бити подносилац захтева.

Са свега изложеног, ово Одељење је утврдило да нису испуњени формални услови за поступање по захтеву Коковић Катарине из Београда, Улица Јурија Гагарина бр.14/И, број VIII-351-357/15 поднет дана 25.05.2015.године те је применом одредби чл.8ђ и чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 и 145/14) и чл.17 Правилника о поступку спровођења обједињене процедуре, овај орган одлучио као у диспозитиву овог закључка.

 Против овог закључка може се изјавити жалба Секретаријату за имовинске и правне послове града Београда у року од 5 дана од дана пријема истог, у складу са чланом 17. Правилника о поступку спровођења обједињене процедуре.

Жалба се предаје преко овог органа са уплаћеном административном таксом у износу од 430,00 динара, према тарифном броју 3, Одлуке о локалним административним таксама (Сл. лист града Београда'', 48/09, 60/09 45/10, 10/11,54/11, 65/12 и 77/14). Број рачуна: 840-742251843-73-Општинске административне таксе, позив на број 97 59-013.

 **Решено у Одељењу за грађевинске и комуналне послове и инвестиционо пројектовање Управе Градске општине Нови Београд, под бројем VIII-351-357/15 дана 28.05.2015.године.**

**ДОСТАВИТИ:**

 **НАЧЕЛНИК ОДЕЉЕЊА**

1. Подносиоцу захтева

2. Уз списе предмета **Живоратка Васић**

3. Архиви

 QMS-RP-08-002.04